**Fakultet elektrotehnike i računarstva, Zagreb**

**Informacijski sustavi**

**Prijedlog projekta:**

**NeighbourConnect (NEC)**

**Verzija:** 1.0

**Karlo Dimjašević  
Marko Prosenjak**

**Zagreb, ožujak 2024.**

Sadržaj

[1 Osnovne informacije 3](#_Toc162806736)

[1.1 Puni naziv projekta 3](#_Toc162806737)

[1.2 Skraćeni naziv projekta 3](#_Toc162806738)

[2 Opis problema i predloženog rješenja 3](#_Toc162806739)

[2.1 Kratak opis problema 3](#_Toc162806740)

[2.2 Svrha projekta 3](#_Toc162806741)

[2.3 Ciljevi projekta 3](#_Toc162806742)

[3 Isporuke i očekivani rezultati 4](#_Toc162806743)

[3.1 Isporuke 4](#_Toc162806744)

[3.2 Potencijalni korisnici i tržište 4](#_Toc162806745)

[3.3 Kriteriji za mjerenje uspješnosti 4](#_Toc162806746)

[4 Prilozi 4](#_Toc162806747)

# Osnovne informacije

## Puni naziv projekta

NeighbourConnect[[1]](#footnote-1)

## Skraćeni naziv projekta

NEC

# Opis problema i predloženog rješenja

## Kratak opis problema

Zgrade su same po sebi jedan kompleksan sustav koji se sastoji od velikog broja ljudi, čiji život i njegova kvaliteta nerijetko ovisi o ostalim stanarima te zgrade. Stanari često komuniciraju putem grupa na različitim uslugama za razmjenu poruka (poput WhatsApp-a), no to često nije odgovarajuće niti zadovoljavajuće rješenje za komunikaciju između velikog broja ljudi, te je još nepovoljnije kada je u pitanju podjela zadataka i organizacija života u zgradi.

Iz tog razloga se javlja potreba za sustavom koji bi svim stanarima zgrade omogućio jednostavnu međusobnu komunikaciju, pregled obavijesti vezanih uz zgradu i pojedince, podjelu poslova u zgradi, uplaćivanje pričuve, te mogućnost jednostavnog rješavanja problema putem mehanizma prijave žalbi, čime se brzo i jednostavno mogu riješiti nesuglasice između stanara. Također, sustav će omogućiti i administrativnu kontrolu upraviteljima zgrade, te će isti imati uvid u popis stambenih objekata te dodavanje novih stambenih objekata u sustav.

Korisničko sučelje sustava biti će pregledno, intuitivno te jednostavno za korištenje. Sustav će eliminirati problem raspodjele ključnih informacija na većem broju mjesta (izvora) na način da bi sve informacije koje su korisnicima bitne, bile sadržane na jednom mjestu (unutar aplikacije), te bi im samim time pristup bio vrlo jednostavan. U sustavu će postojati nekoliko različitih uloga, kao što su gost, prijavljeni korisnik, stanar, predstavnik stanara, upravitelj zgrade i administrator. Svaka od tih uloga ima određene ovlasti te su svrstane u hijerarhiju kako bi postojao red te bi sustav zgrade samim time bio uređen.

## Svrha projekta

Svrha projekta je digitaliziranje života u zgradama uz pomoć NEC sustava. Život u zgradi može biti prilično dinamičan i kaotičan zbog velikog broja ljudi, potreba i problema. Zato je svrha ovog sustava organizacija života u zgradama na što jednostavniji način, koji bi bio prihvatljiv svim njegovim korisnicima.

## Ciljevi projekta

Cilj je razviti sustav koji će stanarima omogućiti lakšu međusobnu komunikaciju, sistematiziranu podjelu poslova, kao i prikaz obavijesti koje se tiču svih stanara te zgrade. Dodatno, sustav bi trebao omogućavati prijavu problema (kako onih proizvedenih međuljudskim odnosima, tako i one fizičke prirode, poput kvarova u zgradi). Sustav bi trebao stanarima olakšati svakodnevnu komunikaciju, te osigurati da se sve relevantne informacije nalaze na jednom mjestu.

# Isporuke i očekivani rezultati

## Isporuke

Uz ovaj dokument, priložili smo i [1] Ganttogram s prekretnicama (*milestones*) isporuka. Provedbom prijedloga i analize projekta te planiranja razvoja sustava, odredili smo sljedeće planirane isporuke uz navedene datume:

* Planiranje projekta, planirana isporuka 27.03.2024.
* Specifikacija zahtjeva, planirana isporuka 03.04.2024.
* Analiza i oblikovanje sustava, planirana isporuka 11.04.2024.
* Implementacija sustava, planirana isporuka 28.05.2024.
* Testiranje sustava, planirana isporuka 05.06.2024.

## Potencijalni korisnici i tržište

Potencijalni korisnici su svi stanari i upravitelji zgrada, kojima je omogućen uvid u stanje zgrade (trebaju biti obaviješteni ukoliko postoje problemi, kao što su npr. fizička oštećenja na zgradi). Ciljano tržište su sva postojeća poduzeća koja upravljaju zgradama. Ulaskom na tržište upravitelja zgrada implicitno dobivamo njihove klijente (stanare) kao svoje potencijalne korisnike.

## Kriteriji za mjerenje uspješnosti

Projekt će se smatrati uspješnim ukoliko će sustav pružati sljedeće funkcionalnosti:

* Upravitelju zgrade omogućen uvid u financije vezane za održavanje zgrade (pregled plaćenih i neplaćenih pričuva, financijska kartica zgrade, i slično).
* Upravitelju zgrade omogućen uvid u specifikacije nekretnina (kvadratura stana, broj soba, i slično).
* Predstavniku stanara omogućeno dodjeljivanje kućanstava stanarima te pregled osnovnih informacija zgrade u kojoj je on predstavnik.
* Stanarima omogućen pregled oglasne ploče, podnošenje pritužbe te stvaranje obavijesti.

# Studija izvedivosti

Studija izvedivosti priložena je ovom dokumentu kao excel datoteka [2]. Ondje je detaljno razrađena analiza troškova i pondenirano vrednovanje glavnih karakteristika triju alternativa.

# Prilozi

1. Ganttogram s prekretnicama (*milestones*) isporuka (datoteke *NeighbourConnect-PlanProjekta.pdf* i *NeighbourConnect-PlanProjekta.pod*)
2. Studija izvedivosti (datoteka *NeighbourConnect-StudijaIzvedivosti.xlsx*)

1. Prevedeno na hrvatski, naziv označava povezivanje susjedstva u jedan zajednički informacijski sustav [↑](#footnote-ref-1)